Diari Oficial de la Generalitat Valenciana


Sumari del DOGV 3701, del 03-03-2000 (2000/1621)

RESOLUCIÓ de 31 de gener de 2000, que modifica la de 14 de desembre de 1999, per la qual es convocaven proves d'aptitud per a accedir a l'habilitació per a protètics dentals i higienistes dentals que exerciren sense titulació amb anterioritat a la regulació oficial de les dos professions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1621


Organisme emissor
:   Conselleria de Sanitat

Tipus de document
:   Resolució

RESOLUCIÓ de 31 de gener de 2000, que modifica la de 14 de desembre de 1999, per la qual es convocaven proves d'aptitud per a accedir a l'habilitació per a protètics dentals i higienistes dentals que exerciren sense titulació amb anterioritat a la regulació oficial de les dos professions. [2000/X1621]
  
Publicada la Resolució d'aquesta conselleria de 14 de desembre de 1999, en el Diari Oficial de la Generalitat Valenciana número 3.656, de 30 de desembre de 1999, alguns membres dels nomenats per als tribunals que han de jutjar les proves, després de tenir coneixements de les llistes d'aspirants, han manifestat trobar-se incursos en causes d'abstenció.
  
Apreciades aquestes circumstàncies, ha d'efectuar-se el nomenament de membres nous. Així mateix, assolits els acords pertinents pels tribunals respectius, pertoca assumir i donar publicitat als criteris de puntuació corresponents als apartats 7.2.1 i 7.3.1 dels annexos I i II de la resolució esmentada, concordants amb els seguits per altres comunitats autònomes en aquest procés d'habilitació descentralitzat.
  
D'acord amb les atribucions conferides en els articles 2 i 5 del Decret 87/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, resolc:
  
Primer
  
Modificar la composició del tribunal recollit en l'apartat 4, de l'annex II, de la Resolució de 14 de desembre, d'aquesta conselleria, per la qual es van convocar proves per a l'habilitació com a higienistes dentals, que queda establida de la manera següent:
  
Titulars
  
President: Rubén F. Moreno Palanques
  
Vocals:
  
Violeta Tatay Vivó
  
Pilar Ibáñez Cabanell
  
Carmen Llena Puy
  
Ma. del Rosario Velarde Saiz
  
Pilar Barchino Merlo
  
Secretari: Fco. Javier Ortega Escós
  
Suplents
  
President: José Vicente Pascual Gil
  
Vocals:
  
José Manuel Mínguez Sanz
  
Catalina Sanz Aznar
  
Francisco Vázquez Prat
  
Ma. Antonia Montesinos Soler
  
Ana Calero Sarrión
  
Secretari: Enrique Peris Navarro
  
Segon
  
1. Per tal d'arribar al percentatge del 50% de les preguntes formulades i la puntuació total que s'estableix en l'apartat 7.2.1 de l'annex I de la citada resolució, s'aplicarà el criteri següent:
  
1.1. Cada resposta encertada: 1 punt positiu.
  
1.2. Resposta en blanc: 0 punts.
  
1.3. Cada resposta fallada: 0,25 punts negatius.
  
2.1. Per tal d'arribar al percentatge del 50% de la puntuació de l'exercici, que s'estableix en l'apartat 7.3.1 de l'annex I de la citada resolució, s'aplicaran els criteris següents:
  
2.1.1. Un treball bé: 2,5 punts.
  
2.1.2. Dos treballs bé: 4,5 punts.
  
2.1.3. Tres treballs bé: 7 punts.
  
2.2. La no realització de, com a mínim, una de les proves pràctiques comportarà la qualificació de no apte.
  
Tercer
  
1. Per arribar al percentatge del 50% de les preguntes formulades i la puntuació total que s'estableix en l'apartat 7.2.1 de l'annex II de la resolució esmentada, s'aplicarà el criteri següent:
  
1.1. Cada resposta encertada: 1 punt positiu.
  
1.2. Resposta en blanc: 0 punts.
  
1.3. Cada resposta fallada: 0,25 punts negatius.
  
2.1. Per arribar al percentatge del 50% de la puntuació de l'exercici, que s'estableix en l'apartat 7.3.1 de l'annex II de la resolució esmentada, s'aplicaran els criteris següents:
  
2.1.1. Un acte professional bé: 1,75 punts.
  
2.1.2. Dos actes professionals bé: 3,50 punts.
  
2.1.3. Tres actes professionals bé: 5,25 punts.
  
2.1.4. Quatre actes professionals bé: 7 punts.
  
2.2. La no realització de, com a mínim, una de les proves pràctiques comportarà la qualificació de no apte.